Как да избереш правилния сутиен? | Ivet.BG Блог\nЧувственто бельо изглежда красиво при условие, че е идеално подбрано. Особено внимателно трябва да се подбира сутиен. Статистиката алармира, че само 10% от дамите носят точно подбрани сутиени. Изтезаваме гърдите с малки чашки, неправилна обиколка под бюста, неправилна дължина на презрамките. Какви принципи да спазваме и на какво да обръщаме внимание, за да подбираме идеалния за нас сутиен? Нашият експерт изяснява всякакви съмнения.\nКакво е брафитинг?\nАнглийският термин означава избор на сутиен. Идеята на брафитинга се основава на избора на сутиените, така че да бъдат не само удобни, но и добре да оформят гърдите и да пасват на жените, които ги носят. Още преди няколко години статистиките били поразителни. Днес около 70% от дамите не знаят размера на сутиена си. Сега тези цифри значително са се променили с оглед на самобитната мода брафитинг. За какво точно става въпрос що се отнася до размера? Собственичката на сутиен с неправилтен размер може лесно да се разпознае. При жените с голям бюст се забелязва от пръв поглед. Бюстът не е на мястото си, при бързо ходене се размества и предизвиква дискомфорт и дори болка. Друг знак са изключително отчетливо изпъкналите части над ръба на сутиена, когато жената носи впити блузи. Лятото, когато дамите обличат рокли и блузи със силно изрязан гръб, се вижда извитата на дъга задна част на сутиена със закопчаване, което понякога събира лопатките. През зимата, когато доминират пуловерите, дамите се оплакват, че бюстът им „потъва” и изобщо не се вижда.\nОбиколката под бюста е ключова – от нея на 80% зависи дали гърдите ще бъдат добре поддържани. Най-важният принцип е предната и задната част на обиколката да са на една и съща височина. Ако задната част на обиколката се повдига нагоре, сутиенът е твърде малък, ако се смъква надолу – е твърде голям. Краищата на банелите трябва да сочат горе-долу центъра на подмишниците.\nПричината за зле подбрания сутиен в повечето случаи е неточната обиколка под бюста. Правилното смаляване е изходна точка за определянето на нашия размер. На него, а не на презрамките или чашките се основававаме, търсейки стабилна поддръжка за бюста.\nИдеално подбраното коланче на сутиена трябва да пасва плътно към тялото по цялата дължина на гръдния кош на една и съща височина с предната и задната част и да бъде като основа за блузата. Ако закопчаването притиска в посока към врата, а коланчето се размества по тялото, то обиколката е прекалено свободна. В този случай изберете по-малък размер на обиколката под бюста.\nДобре регулираните презрамки не разместват тежестта на гърдите. Ако имате отбелязани червени следи или лентата се впива в тялото, опитайте първо да увеличите дължината им. Ако това не помага, намалете обиколката под бюста. Направете следния тест: свалете презрамките и вижте какво става със сутиена. Правилно избраният би трябвало да остане на мястото си. Презрамките постоянно се смъкват, въпреки регулирането на дължината – опитайте да намалите размера на коланчето. Обърнете внимание на модела, за да е добре подбран. Някои модели имат по-широко разделение на презрамките, тогава е по-добре да пробвате друг модел.\nПрезрамките не тряба да бъдат много разтегнати, а само леко изпънати. Абсолютно не трябва да се впиват в тялото, както често се случва. Ако сте избрали сутиен с много свободна обиколка, Вие се стараете да поддържате и да повдигате гърдите чрез пристягане на презрамките (това е най-разпространената грешка при избора на сутиен). Презрамките не трябва също така да падат. Ако винаги ги намествате – те са доста разхлабени. Презрамките трябва да бъдат поставени равномерно една спрямо друга – ако са раздалечени, това е белег, че сутиенът е доста тесен в обиколката.\nАко гърдите Ви излизат отдолу под банелите, то най-вероятно имате голяма обиколка под бюста и прекалено малки чашки. Банелите трябва плътно да прилепват към тялото и ребрата, опасвайки гърдите. Ако се впиват в тялото, задължително намалете обиколката и увеличете чашките. Ако забележиш излизане на бюста, застанете в профил към огледалото и обърнете внимание дали профилът на гърдите е гладък и не излиза извън ръбовете на чашките. Ако забележите излизане на бюста и има набори под коланчето, непременно премерете сутиен с по-големи чашки, така че да се вмести целия бюст.\nВръзка между чашките\nПарчето материал между чашките, което ги събира и раздалечава, трябва плътно да прилепва към тялото. Не може да бъде много тесен, трябва да можете лесно да пъхнете под него пръсти. Ако свързването се отделя от тялото – избраната чашка е прекалено малка (бюстът се отделя от централната част на сутиена, а гърдите прекалено изпълват чашките). Зърната трябва да са в най-дълбоките вътрешни части на чашките. Ако на това място чашките се нагъват, това е признак, че са малки.\nЧерен сутиен с повдигащ и събиращ ефект (push-up), за носене под тъмни дрехи. Идеално събира бюста и деликатно го повдига. Твърдите подплънки в долната част на чашките ще уголемят гърдите. Банелите идеално обточват всяка от тях по ръба, а материалът не притиска тялото, идеално събирайки бюста.\nДеликатно украсен с коронка сутиен, изработен от две различни матери. Долната част поддържа, моделира и повдига бюста. Горната част покрива бюста, без да излиза нито от горната нито от долната част. Обърнете внимание на свързването на презрамките – важно е да са равномерно регулирани.\nБелият сутиен – това е цветът, който най-много обичаме да носим всеки ден. Гладкият материал е подходящо да се носи под тежки, прозрачни или комбинирани блузи. Честа грешка е носенето на доста разхлабен като обиколка сутиен и с твърде малка чашка.\nЗа дълбоки деколтета препоръчваме гладък сутиен, без нашивки, които биха могли да се видят под впита рокля, например и с скрити банели (не се очертават под дрехи с гълбоки деколтета).\nЗа дрехи без гръб е идеален черен сутиен със закопчаващи се презрамки. Можем да го облечем, като откопчаем презрамките от раменете и ги закопчаем на талията (за дрехи без гръб) или като ги закопчаем на шията (за т. нар. американско деколте) – в случай че пуш-ъпът повдига бюста и има по-твърди чашки, които уголемяват гърдите.\nЗа голи раменете препоръчваме бежово – златист, гладък сутиен с разкопчаващи се презрамки от прозрачен силикон. Те са еластични и почти невидими. Моделът е идеален за случаите, когато искаме да открием едното или двете рамена – под модерните блузки или асиметрични рокли с едно рамо.\nИзключително атрактивен сутиен с бижутерийни украси при свързването на чашките и на презрамките. Ушит от два различни материала, под по-твърдата, виолетова, която идеално повдига, събира и поддържа гърдите, се вижда изкусителна еластична дантела. Скритите банели точно очертават бюста, а като цяло изглежда изключително чувствено.\nРомантичен сутиен в модерно издание. Вид, който ще заинтересува по-скоро младите и сериозни дами. Сутиен в красива комбинация на бродерии, шифон и плътна черна дантела. Закачливост му придава розовата лентичка преплатена с дантела и завързана в средата като панделка.\nПрозрачен сутиен с розови бродерии. Мек, ушит от деликатна като мъгла тъкан. Най-важна, сякаш по-плътна и по-твърда е частта под бюста. Вшитите в нея стабилизиращи банели, очертават и поддържат гърдите. Презрамките стабилизират конструкцията (помнете, че поддържат бюста само на 20%).\nТова е пример за точно подбрани чашки. Освен това сутиените покриват целия бюст и оформят естетично блузата. Чашките не трябва да се огъват, нито да се показват, което се получава, когато са доста големи. Гърдите може да бъдат леко повдигнати и разделени една от друга. Банелите – обточват гърдите, без да прилепват към тялото. Пробвай различни чашки, от гледна точка формата на твоя бюст.\nУдобен, мек, гладък сутиен с широки странични подплънки около гърдите, моделирайки ги деликатно, но без да притискат. По-плътната лента в обиколката допълнително стабилизира бюста.\nКрасив модел спортен сутиен. Характерна черта за такива сутиени е, че са меки и без банели. Става въпрос за това, че поддържат бюста, а същевременно осигуряват максимална свобода на движенията и никога да не притискат. Нерядко, подобно на този модел, тук, при чашките, презрамките са по-широки, за да поддържат по-добре гърдите.\nМного затворен спортен сутиен, който благодарение на специалната кройка и обшивките подържа гърдите в чашките. Сутиенът напомня фасона на риза – ушит е така, че дори при големи усилия или при внезапни и резки движения бюстът да не излиза отвън, а същевременно е стабилно поддържан и не пречи при упражненията.\nTags: БРАФИТИНГ, дамско бельо, жени, здраве, онлайн магазин IVET.BG, препоръки на стилиста\nЯрката жизнерадостна гама на лято се пренася и в есенния…\nДа изберем модна шапка!\nНе обичаме много да носим шапки, главно защото могат да…\nВ последните години слънчевите очила се превърнаха в задължителен аксесоар…


Полицията в Беларус използва сълзотворен газ срещу протестиращи в Минск (Видео) - 24chasa.bg\n10.08.2020 00:19; 24 часа онлайн\nВИДЕО: Youtube/ Ekrem Shabi Official\nБеларуската полиция използва светошумови гранати и сълзотворен газ срещу протестиращи в центъра на Минск, където няколкостотин души, несъгласни с резултатите от президентските избори, опитаха да се съберат, съобщи ТАСС.\nСилите със специално предназначение ОМОН, в пълна екипировка с щитове, предприеха тези действия, след като демонстранти опитаха да преодолеят полицейските барикади около площада при комплекса "Минск - град герой".\nИма пострадали. На площада пристигнаха автомобили на бърза помощ. Един човек е получил травма на главата, допълва БТА.\nЧаст от протестиращите се преместиха към намиращия се недалеч хотел "Беларус" и към Двореца на спорта. Части на ОМОН започнаха да ги изтласкват към Стария град.\nПо данни на екзитполове президентът на Беларус Александър Лукашенко събира над 70 процента от гласовете на вчерашните избори, а основната му опонентка Светлана Тихановска - между 7 и 10 на сто.


Китай - "Световната фабрика" пред предизвикателствата на климатичните промени | Българо-китайска търговско-промишлена камара\nКитай е сред най-важните представители на страните от Третия свят в борбата с климатичните промени. Kитайската икономика и население продължават да растат, упражнявайки значителен натиск върху природните ресурси. Увеличаващата мащаба си индустрия на страната е изправена пред редица трудности, свързани, от една страна, със задоволяване на растящите пазари /международни и вътрешни/, а, от друга страна, намаляването на произведените парникови газове и замърсители е свързано с използването на нови технологии, оптимизация и повишаване ефективността на производството, което се явява сериозно финансово предизвикателство. Китайската икономика има глобално значение поради мащаба на китайския пазар и производство. Бързото икономическо и индустриално развитие на страната я превръща в един от главните производители на въглероден диоксид и парникови газове в света. Недостигът на пресни води ще има регионални измерения, тъй като Китай ще трябва да си ги набавя чрез внос. Световните пазари са зависими от китайските стоки и евтини услуги и затова цялостният спад на китайското производство и икономика, прогнозиран след 2020 г., ще има световни последици.\nКИТАЙ – „СВЕТОВНА ФАБРИКА”\nИкономиката на Китай се развива с изключително бързи темпове през последния четвърт век. Страната има годишен ръст на икономиката 9% - прецедент в световната икономика. Ето защо е наричана още „световната фабрика“. Паралелно с бързото развитие на икономиката расте и производството на въглеродни емисии, което се явява пречка в изпълнението на ангажиментите за намаляване на парниковите газове в атмосферата.\nБързоразвиващата се икономика на Китай вече измести САЩ като водещ световен производител на въглероден диоксид. Същевременно, между 7 и 14% от износа на Китай се реализира в САЩ, което допълнително усложнява международните политически отношения заради търговията с емисии.\nВсъщност много от големите компании, включително и производители на опасни вещества и замърсители, са част от мултинационални корпорации от САЩ, Европа, Япония и др. Дейността на тези компании е да произвеждат голям обем евтина стока за износ, докато последствията от производството остават физически на територията на Китай – отпадъци, опасни вещества, използване и замърсяване на природните води и т.н.\nИнтензивното развитие на индустрията на Китай вече дава своите отражения върху природните й условия и ресурси. В някои райони на страната последствията вече са явни. Така например ледниците на Тибетското плато се топят, температурите на въздуха се повишават, а дъждовният сезон става все по-трудно прогнозиран. С повишаването на температурите на въздуха е свързано увеличаването на изпаренията и намаляването на природните ресурси на прясна вода. От 1000 броя езера в провинцията Цинхай сега са останали по-малко от 300. Езерните екосистеми са изключително крехки и чувствителни към климатичните промени. В същото време те са важен ресурс за развитие на земеделието в страната. Вследствие на изчезването на езерата и намаляването на пресните води много пастири са вече екологични бежанци. Те биват изселвани и разчитат напълно на държавна издръжка.\nВ Хималаите се намира втората по концентрация на ледници територия в света. Те се явяват важен източник на вода за цяла Азия, съхранявайки я в ледените си полета и ледниците. Хималайските ледници подхранват седем от най-големите азиатски реки – Ганг, Индус, Брамапутра, Меконг и др. Посредством реките тези ледници предоставят води за напояване, домашни и индустриални нужди. Съвременното отдръпване на ледниците се случва с много бързи темпове – на места с 15-20 метра годишно. Прогнозите на Международния панел по климатични промени сочат, че до 30 години около 80 % от ледниците на Китай ще се стопят.\nЛедниковото покритие на Тибет играе глобална роля при отражението на слънчевата радиация и охлаждането на климата. Затова промяната на климата в Китай води до редица взаимно свързани негативни последици в различни части на света. Като пример може да се даде повишаването температурата на въздуха. Тя променя атмосферното налягане, от което зависи формирането на атмосферните въздушни маси. Мусоните, които типично носят смяната на времето, не се появяват на Индийския полуостров. Тяхната липса води до разширяване на пустинята Тар. Ветровете депозират по-голямо количество прах от пустинята в Арабско море, а това води до намаляване на живия свят в морето. В следствие редица животински видове мигрират в търсене на източници на храна. Това е достатъчно за илюстрация на значението на Китай за регионалния и глобалния климат.\nЕдно от най-значителните предизвикателства на климатичните промени за Китай е намаляване количеството на пресни води. Регионалните различия в наличието на пресни води са значителни и територията на страната се дели на суха северна част и влажна южна част (юг - югоизток), където са съсредоточени и земеделските земи на страната. Тези контрасти са свързани с редица проблеми – засушавания на север и мащабни наводнения на юг. Кризата във водния сектор ще доведе до значителни проблеми за земеделието в бъдеще. Населението на Китай сега е 1,35 милиарда души или 1/5 от световното население. Обработваемите земи представляват едва 11, 6 % от територията на страната (за сравнение: Чехия – над 40%, Франция – над 33 %, България – около 30 %). Продължителното увеличаване на китайското население в бъдеще и нарастващите нужди от храна ще упражнят сериозен натиск върху земеделските земи на страната. Намаляването на ресурсите от пресни води и загубата на обработваема земя би довела до намаляване на произведените храни с до 23 % до 2050 г. (прогноза на Китайската академия на науките). Допълнителен натиск върху селското стопанство упражняват и зачестилите и непредсказуеми бури, връхлитащи територията на южен Китай, със сериозни щети върху продукцията и земята.\nОсъзнавайки рисковете на развитието си, в наши дни китайското правителство предприема редица действия за борба с климатичните промени и смекчаване на влиянието им. Китай е водещ инвеститор в развитието на възобновяеми енергийни източници. Основните принципи, залегнали в Националната програма за борба с климатичните промени на Китай, включват адресиране на климатичните промени с оглед на устойчивото развитие; да интегрира политиките, адресиращи промените в климата, в другите секторни политики на страната; да разчита на иновациите в технологиите и науката при борбата с климатичните промени; да участва активно и да стимулира международно сътрудничество в сферата на смекчаването и адаптацията към климатичните промени.


Около 400 кв. метра предпазна мрежа е била открадната през последните месеци от Северната скоростна тангента, която преминава край София. Около един лев струва метър от мрежата за птици, поставяна по аутобаните ни, показва сметка на „Монитор“. „Крадат ги за рибарски мрежи, за огради на кокошарници, навеси и други цели”, обясни доц. Петър Шурулинков от Националния природонаучен музей към БАН. пред Нова. По думите му ниско прелетяващи птици може да получат тежки наранявания заради липсващите мрежи. „За пореден път ставаме свидетели на кражба на пътни съоръжения. [...]\nОт Аганция Монитор - мар. 14, 2018 Прочети Още...\nНамразиха Кержаков за риболовни хвалби\nФутболистът на „Зенит“ (Санкт Петербург) Александър Кержаков се осигури нови врагове след публикуването на снимки от риболовни подвизи. Той пусна в Instagram фотография в Дена на рибаря в Русия (9 юли), на която е с 4 бели пъстърви от езеро край Онега близо до границата с Финландия, които са защитен вид и в момента са под наблюдение заради намаляваща им популация. Публикацията е съпорводена с хаштагове #риболов #отдих #карелия #fishing #Русия #happy. [...]\nОт РАЙНА БОРИСОВА - юни. 17, 2017 Прочети Още...\nХванаха 273 бракониери на риба\n273 нарушения са констатирани инспектори от Изпълнителна агенция по рибарство и аквакултури (ИАРА) от началото на годината. От тях 189 са за неспазване на правилата за любителски риболов. Това показват данни предоставени на „Монитор“ от министерство на земеделието. О там припомнят за влязлата в сила от началото на седмицата забраната за риболов, като от тогава нередности не са констатирани. За сметка на това от началото на месеца до въвеждането на забраната са извършени повече от 520 проверки от експертите на ИАРА. [...]\nОт Николета Цветкова - апр. 21, 2017 Прочети Още...\nНови забрани за българските рибари в Гърция\nГърците излязоха с нова забрана, пряко засягаща българските рибари в южната ни съседка, пише сайтът „Агрозона“. Реките Струма и Ангиста, две от най-посещаваните от нашенците места, стават недостъпни с автомобил. Властите в Серес са издали заповед, според която е забранено шофирането по земеделски пътища по поречията на Струма и Ангиста. Това означава, че риболовците ще трябва да паркират на разрешено място далеч от реките и да пренасят на ръка багажа и риболовните си такъми, или да си носят и велосипеди. В противен случай се предвиждат солени глоби от сорта на 3 до 500 евро. [...]\nОт РУМЕН ЖЕРЕВ - мар. 20, 2017 Прочети Още...\nВъвеждат хилядарка глоба за неотчетена риба\nОт 500 до 1000 лв. ще бъдат глобявани лицата, които развъждат и отглеждат риба и други водни организми, но не изпълнят записаното в Закона за рибарството и аквакултурите задължение да предоставят на ИАРА всяка година до края на месец януари данни за произведените и продадените от тях през предходната година количества. Това предвиждат приетите от Комисията по земеделието и храните на второ четене промени. [...]\nОт НИКОЛЕТА ЦВЕТКОВА - окт. 21, 2016 Прочети Още...\nСкумрията норвежка, сафридът от съседите\nСамо една трета от рибата, която се продава у нас, е българска. С изключение на калкана, морските дарове са основно внос от Гърция, Турция и Норвегия. Сафридът, ципурата и лаврака идват от южните ни съседи, а хекът и скумрията - от Норвегия. От далечен Виетнам пък внасяме екзотичния пангасиус. Вносът многократно надвишава това, което вадят нашите рибари, съобщиха за „Монитор” от сдружението на рибарите „Черноморски изгрев”. В момента на север корабите ловят само барбуня, очакват пасажи сафрид и чернокоп. На юг пък ловят предимно цаца. [...]\nОт Ива Димитрова, Добромир Радушев - юли. 26, 2016 Прочети Още...\nБашар Рахал лови мрени на Янтра\nСъс скока на температурите на 30 градуса част от бг звездите предпочетоха прохладата на планината пред морския бриз. Актьорът Башар Рахал, който често отмаря в къщичката си в габровското село Лесичарка, тези дни беше на риболов по Янтра. Мисията му бе да напълни мрежата с мрени, но успял да хване само „четири дребосъка и едно кефалче“. [...]\nОт Боряна Колчагова - юли. 26, 2016 Прочети Още...\nЗабраняват риболова, за да опазят делфините\nЗабрана на риболова в местата, където има популация на делфини. Това реши правителството след среща на премиера Бойко Борисов, министри и екозащитници по повод много случаи на мъртви делфини. Труповете на 108 морски бозайници изплуваха по родното Черноморие тази година. „Главната причина за измирането на делфините по нашето море са бракониерскитер мрежи за улов на калкан, които са с стотици километри дължина.“ , заяви Атанас Русев от Сдружение „Да запазим Корал“ По думите му забраната на риболова в местообитанията на делфините ще е в сила до седмица. [...]\nОт Агенция Монитор - юли. 21, 2016 Прочети Още...\nРибари от Сливен – първи в Европа\nБългарски отбор, съставен от запалени фенове на кордата и въдичката от Сливен спечели първото място в тазгодишния европейски шампионат по спортен риболов, състоял се край водите на язовир Радута в Румъния. Членове на екипа, създаден през 2005 година са кардиологът от МБАЛ-Сливен д-р Тодор Ганчев, Боян Симеонов, бизнесменът Владимир Демирев и собственикът на риболовни магазини Пламен Петров са спечилили първото място с улов от 214,6 кг. В състезанието са взели участие 55 отбора от почти всички страни на Европа. [...]\nОт Христо Христов - май. 20, 2016 Прочети Още...\nПанама извън офшорките\n„Панамагейт”, „офшорки“, „тайни сметки“ - тези определения белязаха най-южната страна в Централна Америка миналата седмица. Дванадесет действащи и бивши държавни лидери лъснаха с тайни офшорни сметки там. Разкритията, станали известни като Panama Papers, фокусираха медийното внимание върху екзотичната държава и предпочитана туристическа дестинация. Страната, която приютява планини и плажове на територията си. [...]\nОт Гергана Николова - апр. 8, 2016 Прочети Още...\nХванаха 200 кг бракониерска риба\nСамо за една седмица са иззети 200 кг незаконно уловена риба, съобщиха от Изпълнителната агенция по рибарство и аквакултури (ИАРА). От иззетото количество общо 10 кг са унищожени, а останалата риба е върната във водата. През миналата седмица инспекторите на ИАРА са извършили 365 проверки, при които са съставени 11 акта за установяване на административно нарушение. Конфискувани са и 2440 метра мрежи, въдица, лодка и две гребла. [...]\n2253 показвания | Няма коментари


Депутатите ще гласуват на второ четене промените в Закона за - Новини 24/7\n2019-06-13 / 05:24:52 / Политика / bnt.bg\nДепутатите ще гласуват на второ четене промените в Закона за ...\nДепутатите ще гласуват промени в закона за Черноморското крайбрежие.\nДепутатите ще гласуват на второ четене промените в Закона за устройството на Черноморското крайбрежие. Това се случва на фона на едноседмичните протести срещу презастрояването на Черноморието.\nС част от новите текстове се въвежда забрана за поставянето палатки, както и за преминаването, паркирането и престоя на автомобили върху дюните. Със законопроекта се създават два нови публични регистъра - на класифицираните и на групираните морски плажове.


С помощта на професионален домоуправител установиха кражба на касиерка на вход - По света и у нас\nКасиерка на вход е уличена в кражба на 2500 лева благодарение на професионален домоуправител. Русенци, които вече се възползват от тези услуги, казват, че когато външен човек се занимава с проблемите на етажната собственост, нещата се случват по-лесно.\nБус с автономно управление катастрофира в Лас Вегас\nИздирват отпадналите от училище деца в Пазарджик\nИзложба на екзотични животни в Пловдив\nF-18 влиза в конкурса за нов изтребител\nВ Русе има няколко фирми, които предлагат услугата „професионален домоуправител”. Те се занимават със всичко – от сметките до личните междуособици. Решават и проблеми, които съседите помежду си трудно биха разровили от страх да не влязат в лични конфликти. Както се е случило с Цветелин Цонев, когато е започнал като професионален домоуправител във вход, където от месеци стълбищното осветление не работело, а асансьорът бил пред спиране.\nЦветелин Цонев – професионален домоуправител: Те хората си негодуваха помежду си, но никой не се беше наел да рови, да търси, да види какво липсва реално. Те ми загатнаха, че някакви пари ги няма, но до края не знаеха каква сума липсва.\nЦветелин Цонев свикал общо събрание, избрали нов контролен съвет, който направил ревизия на касиерката.\nЦветелин Цонев – професионален домоуправител: И се оказа липсата на 2 500 лева И от там нататък – покани – една, две, три, адвокатка, дело, сега изпълнителен лист ще извадим и съдия-изпълнител ще събира задълженията.\nС проблемите във входа, в който живее Георги Цолов, от година и половина се занимава професионален домоуправител.\nГеорги Цолов: Загладиха се конфликтите, по-малко говорим. Преди всичко беше на аматьорски начала, нередовност при плащанията. Изпаднахме тук да спрат асансьора.\nЕстествено, наемането на професионален домоуправител има и своите не толкова добри страни – ако във входа живеят предимно пенсионери, сумата над таксата за асансьор и осветление, колкото и да е малка, понякога се оказва непосилна.\n#професионален домоуправител #домоуправители


4ч.ч. смлени орехи\n1/2ч.ч. малиново сладко\nВ пластмасова касерола се слагат 3ч.ч. смлени орехи. Добавя се 1 1/2ч.ч. захар, 1 яйце + жълтъка от второто, 1/2ч.ч. пресята галета. Кората от половин лимон се стърже над купата с продуктите. Поръсва се щипка сол, индийско орехче и една ванилия. От получените продукти се омесва тесто. Маже се кухненски плот с разтопено масло. Слага се топката тесто. Разточва се на лист. С чаша се режат сладки. Взема се лист от пергаментова хартия. Маже се с разтопено масло. Отгоре се подреждат сладките. Пекат се в предварително загрята фурана, 8- 10 минути. От останалото тесто се разточва наново кора и пак се режат кръгчета с чаша. Когато се изпекат първите кръгчета, се зарежда втората партида. Последните остатъци тесто се прави на топченца. Изпичат се и се слагат в кристална купичка. Когато изстинат се покриват със прозрачно домакинско фолио. Кръгчетата се мажат с малиново сладко и се слепват по двойки. Белтъкът се разбиват на сняг с 2с.л. пудра захар. Към разбитите белтъци се прибавя сокът от половин лимон. Белтъченият крем се слага в чиния. Търкулват се слепените ореховки, за да се потопят по края с крем. Смлените орехи се слагат в чиния. Накрая ореховките се търкулват в чинията с орехови стърготини да може да полепнат по края им. Готовите сладки се подреждат в плато или бисквитиера. Консумират се на следващия ден.\n2 thoughts on “Ореховки”\nСтрува ми се че ще се получи страхотно нещо…\n18/12/2010 at 10:35 am


Изпредох прежда! - Аз плета\nИ нито една принцеса не заспа за 100 години, докато предох с вретеното 🙂\nНо си беше наистина вълшебен процес.\nДа започнем отначало – плетях шапка на английски ластик, когато ми се счупи иглата. Трябваше да си поръчам нов обръч 3,5 мм, за да довърша шапката. Но да платя 6-7 лв на еконт за един обръч само нещо не ми се искаше и се зачудих какво още да си купя. Сетих се, че не съм прела отдавна, а и първите ми опити бяха ужасни, хаха. Но си казах, че е време да пробвам пак и си поръчах малко вълна за филц.\nКогато получих обръча и вълната, честно казано, веднага загубих интерес към шапката, хаха, и започнах да преда. В началото нишката беше адски дебела. Сетих се, че си бях купила курс от Крафтси за предене с вретено и го изгледах отново:\nhttps://www.craftsy.com/class/spindling-from-fluff-to-stuff/ . Много ми помогна също и това клипче:\nИ така след клиповете преждата започна да ми се получава сравнително еднаква и тънка. Е, не съвсем еднаква, но много по-добре от преди. Имах 50 гр синьо мерино и 50 гр зелено и исках да ги сдвоя, но когато свърших преденето на синьото, с много дебелите части в началото, реших, че ще е по-добре него да си го сдвоя с него си. Първо направих топка, от чиито център може да се вади единият край на преждата и заедно с другия край започнах да сдвоявам отново на вретеното.\nПолучи ми се около 55 метра прежда 🙂\nЕто и няколко снимки. Нямам снимки, докато предях, защото не мислех, че ще се получи нещо, за което да поствам 😀 Но ей на, изненадах себе си.\nСега искам да си купя малко бяла вълна и да я боядисам и после да я изпреда :D:D


Латинско наименование: Liza (Mugil) aurata\nАктуална информация за риболов на Платерина\nПлатерината е сходна с иларията, но достига много по-големи размери. Дължината й е към 60 см, а теглото варира до 3 кг. Разликата и с иларията е в заоблената уста, а приликата се изразява в златисто петно на задната част от хрилете.\nЛови се на въдица по кейове и буни, а понякога може да се срещне в устията на каналите, дори по пристанищата. Шума и светлината я привличат и това е още една причина да се среща по такива места. Есенно време може да се види по повърхността на водата в огромни пасажи. Улова й обаче става на дъното с по-малки куки. Плувката е най-подходяща за риболова на платерината. Основното влакно се избира с размери между 0,22 и 0,24, а поводът по-тънък с около 1/3. Куките трябва да са морски от №8 до №12. За утежняване се групират сачми като при улов в сладки води. Функцията на най-дребната сачма е да балансира линията на 15 см от крайната кука. За следващата кука се оставят поне 30 см.\nНа кейовете и при дълбочина поне 4 метра, може да се замята и стръв от риба.\nНай-предпочитана стръв за улова на платерина са морският червей, скаридата и торният червей.\nРибата кълве рязко и повлича, а засичането трябва да е бързо и плавно, защото устата й е много нежна. Ваденето става бавно, като при другите кефалови риби.\nМесото на платерината е много вкусно, но и пълно с дребни кости, които се отстраняват и намаляват при препържване.\nНа въдица в Черно море може да се улови Psetta maxima maeotica, лефер или Pomatomus saltatrix се хваща на стръв от малка риба, а паламуда Sarda sarda, само на чепаре или блесна. Тези случаи обаче са рядкост, защото ценните риби подлежат на професионален риболов с мрежи.


Предимства и недостатъци на LED проекторите | Retro-PC-Mania - best computers ever made\nПредимства и недостатъци на LED проекторите\nОт всички средства за визуализация на образи, проекторът има най-ненатоварваща и сравнително естествена за човешкото зрение картина.\nТелевизорите и мониторите осигуряват картина по неестествен и агресивен за зрението начин, защото до очите достига пряката светлина от лампите на дисплея.\nПулсациите от ШИМ управлението на яркостта, ограничените ъгли на видимост, недостатъчният спектър, цвят и обхват на картината от пряко светещият в очите LED или плазма панели предизвикват дискомфорт, главоболие, нервно напрежение, деградация на зрителните ни органи.\nЧовешкото зрение, както и това на животните не е адаптирано да обработва образи от пряко излъчващи светлина източници. Нашите зрителни възприятия работят в оптимален режим, когато обработват картина от осветени от Слънцето или от изкуствен, непулсиращ източник на светлина образи.\nИзлъчващите пряка и пулсираща светлина с недостатъчен спектър източници като телевизори, монитори, лаптопи, таблети и смартфони са особено вредни за децата, защото деформират зрителните им възприятия от малки. Опасни за децата са и изкуствените източници на пулсираща светлина като повечето LED и флуоресцентни лампи без електронен баласт.\nТова е наша демонстрация на вредата от пулсиращата светлина на LED телевизор:\nДемонстрация на пулсациите на домашните осветителни тела:\nПоказваме трептенето на домашните осветителни тела, защото то е аналогично и има пряка връзка с трептенето в лампите на проекторите.\nПредимства и недостатъци на проекторите\nНай-важното предимство на проекторите пред визуализиращите устройства с пряка светлина е осигуряването на картина, която се отразява от специален екран или стена. Трябва да се има предвид, че качеството на картината зависи не само от характеристиките на проектора, но и от повърхността на прожекционният екран.\nНедостатък на повечето проектори даже и от най-висок клас е наличието на пулсации на картината, в следствие на ШИМ управление на яркостта. По това много от проекторите не се различават от телевизорите, мониторите, лаптопите и др. източници на пряка светлина.\nПроектор с пулсации (Acer) срещу наш проектор без пулсации\nВ тази публикация главни герои са проектори без пулсации (без ШИМ), които осигуряват максимално комфортна за зрението картина. Комфортна почти като тази на кино.\nМоже с часове да гледате такава картина без умора и дискомфорт. Подбрали сме идеалните визуализиращи устройства за филмови и спортни маратони, каквото е например Световното първенство по футбол в Бразилия.\nЕто накратко основните предимства на проектор пред телевизор:\nосигуряване на образ чрез отразена, а не чрез пряка светлина;\nналични са модели без пулсации (без ШИМ);\nвъзможност за регулиране на големината на картината до размери, недостижими за никой телевизор;\nлипса на цветови деформации при различни ъгли на гледане.\nПри такива предимства на проектора, защо всички не ползват точно този източник за визуализация?\nОсновният проблем на проекторите е намиране на достатъчно място за прожекция на картината.\nНе всяко домакинство може да осигури достатъчно голямо прожекционно пространство, достатъчна дистанция до него, подходящо разположение откъм осветеност с дневна светлина.\nЧесто цената на качественият прожекционен екран или на специализирана боя за стена достигат или дори надхвърлят цената на проектора.\nОбобщение на основните проблеми:\nлипса на свободно прожекционно пространство;\nлипса на подходяща дистанция за достатъчно голяма картина;\nскъп екран за прожекция или скъпа специализирана боя за стена. Евтините заместители влошават значително качеството на картината;\nнеобходимост от специализирана стойка за монтаж да проектора, често с необходимост за закрепване към тавана;\nсложно окабеляване и съобразяване с източника на сигнал (компютър, декодер за цифрова телевизия).\nДруги проблемни аспекти при монтажа и експлоатацията на проектор:\nизбор на модел, който да осигури възможно най-голяма картина дори при дистанция от 2-3 метра;\nдостатъчна яркост и контраст за комфортна картина дори при дневна светлина;\nизбор на качествен прожекционен екран или боя, които да съответстват на параметрите на проектора и на околното осветление;\nмного от мощните проектори се охлаждат с доста шумни вентилационни системи.\nМонтажът на проектор изисква предварителен проект или поне смислена концепция, съобразени с параметрите на устройството и на жилищното пространство.\nПроекторът е сред малкото устройства за домашна употреба, за експлоатацията на което не е достатъчен само потребителският ентусиазъм.\nRetro-PC-Mania тест на проектори\nОт изключителна важност за предсказуемата и удовлетворителна работа на проекторите са много параметри, които не са обект на официалните технически параметри.\nЗа да имаме необходимата компетентност при запитвания и консултации за клиенти се наложи да използваме някои от методиките ни за тест на монитори, както и нови похвати за коректно отчитане на реалните параметри.\nПреди да предложим някой проектор за продажба, да осигурим редовен внос на удовлетворителна техника, нашите проектори преминаха през следните изпитания:\nВисоко качество и добра изработка\nЛипса на ШИМ\nДостатъчни нива на яркостта\nДостатъчно голяма картина при малка дистанция от екрана\nНиска реална консумация\nМаксимален набор от входове и изходи\nLCD панел с висока Native резолюция и големи размери\nОтчитаме нивото на шум\nИзпитание при силно дневно и максимално изкуствено осветление - без прожекционен екран, върху стена\nИзползваме Datacolor Spyder4 Elite за анализ на параметрите на проектора\nНаличие на качествени радиатори с термо-тръби. Възможност за замяна и ъпгрейд на вентилаторите със стандартни компютърни с ниски нива на шум\nТелескоп «Хаббл» заглянул в таинственное «игольное ушко» карликовой спиральной галактики NGC 247\nКофемашина Garlyn L1000: компактное устройство с автоматическим вспениванием молока\nРемонт на електронен будилник


Обект Музейко - София | Imprint.BG - единственият производител и оператор на популярните вендинг машини за сувенири за България\nБоровец - хотел `Рила`\nMузей на мозайките\nМузейко - София\n» Музейко - София\nМашината е разположена вътре в сградата.\n“Myзeйĸo“ e paзпoлoжeн нa тpи eтaжa, ĸaтo вceĸи e пocвeтeн нa paзлични нayĸи. B цeнтъpa мy ce нaмиpa Гoлямoтo дъpвo, ĸoeтo cвъpзвa минaлoтo, нacтoящeтo и бъдeщeтo.\nΠoдзeмният eтaж пpeдcтaвя нayĸитe, cвъpзaни c минaлoтo. Bизyaлизaциятa щe cтaвa чpeз излoжбитe Πoдзeмнитe тaйнcтвa и Cĸaлитe (гeoлoгия), Дpeвнитe гигaнти (пaлeoнтoлoгия) и Bълнyвaщитe иcтopии (apxeoлoгия).\nΠъpвият eтaж в „Myзeйĸo“ paзĸpивa cвeтa, в ĸoйтo живeeм, ĸaĸтo и вpъзĸaтa мy c пpиpoдaтa. Излoжбaтa “Изcлeдвaй cвoя cвят: гpaд” e cъздaдeнa зa вcичĸи бъдeщи apxитeĸти, инжeнepи и cтpoитeли, a c излoжбaтa “Изcлeдвaй cвoя cвят: пpиpoдa” „Myзeйĸo“ щe cпoдeля вcичĸo, ĸoeтo знae зa pacтeниятa и живoтнитe.\nHa тpeтия eтaж, пoд зeлeния пoĸpив и cтeнaтa зa ĸaтepeнe, ce нaмиpaт излoжбитe “Koй cъздaвa бъдeщeтo: Зeмя” и “Koй cъздaвa бъдeщeтo: Kocмoc”, a вcичĸи, ĸoитo нe мoгaт дa cпpaт дa глeдaт ĸъм звeздитe щe мoгaт дa гo нaпpaвят в oбocoбeн плaнeтapиyм.\nЗa пoceтитeли нa възpacт дo 4 гoдини имa cпeциaлнo oбocoбeнa зaлa, ĸъдeтo нaй-млaдитe изcлeдoвaтeли щe oпoзнaвaт coбcтвeния cи ceтивeн cвят във вpъзĸaтa мy cъc cвeтa нa гoлeмитe.\nOcвeн пocтoянни и вpeмeнни излoжби, пpoгpaмaтa нa “Myзeйĸo” пpeдвиждa тeмaтични дни – Дeн нa фopмитe, Дeн нa eнepгиятa, Дeн нa пътeшecтвиeтo, Дeн нa opгaнизaциитe и Дeн нa игpитe.\nЗа връзка с фирма IMPRINT ЕООД\nРусе 7005, п.к. 77\nУправител: Дарин Иванов\nМоля при технически проблеми със сайта\nда сигнализирате на е-майл адреса вляво.\nIMPRINT.BG © Всички права запазени


Подозрение за апендицит при дете: какво трябва да предупреди родителите? - Ентерит\nКак правилно да приемате магнезиев сулфат за прочистване на червата на прах и в ампули: дози и процедура за прием\nТова заболяване представлява малформация на кожата в сакрококцигеалната област. Според международната класификация на болестите (ICD 10) той принадлежи към класа L05. Характерната му характеристика е появата на първични свищеви екстракции в гънките между задните части, които приличат на кухини с косми вътре.\nПлака на езика на зелено - какво да правя?


AUTO BILD България / Холандец изигра българите в първия ден на Balkan Offroad Rallye 2017\nТрасето около черноморския ни курорт бе изключително бързо, но с технична навигация, която успя да изиграе лоша шега на някои състезатели. Скоростите на места бяха по-скоро като за кръг от WRC, отколкото за крос-кънтри офроуд състезание.\nПри мотоциклетите кервана поведе австриеца Беат Юеан (КТМ), а при ATV-четириколките над конкурентите надделя швейцарецът Пиер Мишел (Can Am). В класа на SSV-бъгитата поведе белгиецът Тиери Жером с Polaris, който единствен от всички категории си осигури комфортен аванс от 15 минути.\nПри камионите първата етапна победа взе германецът Том Хоер с Tatra, който успя да надвие сънародника си Тило Сюпиц с Камаз. Отсечката за тежкотоварните машини бе модифицирана заради опасни стеснения по трасето.В екстремната категория, където участниците се сблъскаха със сериозни препятствия, етапната победа взе миналогодишният победител Франк Дорел с Land Rover.


Архитектурно проектиране на сграда | Полезни и информативни статии за Вашия бизнес\nАрхитектурно проектиране на сграда\nSubmitted by artnewvision on Пон., 01/22/2018 - 11:17\nВсяка умна къща използва пасивно слънчева енергия, но не прави нищо за нейното максимално усвояване. Архитектите от софийското архитектурно студио Арт Ню Вижън обаче не се примиряват с тези обстоятелства. Затова проектират умна къща с един, забележимо невероятен дизайн. Според експертите, за проектирането е нужно слънцето да застане в позиция изток, юг или запад, за да освети добре помещенията с различните им изложения. Тези принципи са особено важни при проектиране на офис сграда.\nПри преобразяването и оптимизацията на къщите тези проблеми се решават, като активно се включват към променящите се условия. Това се осъществява чрез движение на вътрешните преградни стени или чрез движение на различни елементи от архитектурния микс.\nКато резултат, архитектите постигат изключително интересен дизайн и визия на къщите, които константно се променят. Проектирането на умна къща определено не е най-лесната задача, но когато архитектите са посветили душата си в него – резултатите са зашеметяващи.\nпроектиране на офис сгради


DEFI de Lecture\nСлед кратко съвещание, журито\nв състав г-ца Стефани Дюмортие от Френският културен институт , г-н Франк Павлоф, романист с български корени и г-жа Цонка Кузманова - инспекторат по образованието, старши експерт по чуждоезиково обучение\nреши да даде за трети път първа награда на отбора от Велико Търново. ( voir ici 2011 et ici 2012 )\nГост и жури беше Франк Павлоф - романист, който пише и за възрастни, и за младежи.\nТой е публикувал около 25 произведения, последните от които в издаделство Албен Мишел получиха наградите ‘Франс телевизион’ и „При де гран зеспас”.\nНовелата „Мрачна утрин”***(виж долу забележката - да се преведе "Кафява Утрин") , световен бестселър преведен на двадесет и пет езика е в учебните програми на колежи, гимназии и университети. Нейните герои са от нашия съвременен свят , а авторът заостря вниманието си към социалните модели на поведение, които го населяват.\nСлед конкурса писателят Франк Павлоф разговаря с учениците и научи първите думи на български. Най го затрудни думата ЦВЕТЕНЦЕ.\nОчакваме в коментарите да ни напишете и за другите отбори\n2013-03-20 17:20:12 | lemoineau - défi lecture\nПреди всичко, браво на фотоклуба за "експресното" качване на снимките от състезанието! Както всяка година, беше много интересно. Жалко, че се провежда без публика! Много жалко е и това, че учениците не можаха да се срещнат с Франк Павлоф - той говори много интересно и определено има какво да сподели! Да се надяваме, че при следващото му идване в България, ще се отбие отново при нас.\nПозволявам си и две съвсем добронамерени забележки: първо, да се поправи името на втория ред и второ - заглавието на новелата е "Кафява утрин" - думата "кафяв" е със символична употреба в целия текст. Впрочем, препоръчвам горещо това четиво!\n2013-03-20 18:08:12 |Administrator| FoToKLUBa - прочетено и поправено\nтака е когато се бърза\nВие сте тук:Home Избери година Учебна 2012-2013 DEFI de Lecture


Хасковските ориентировачи за втора поредна година спечелиха Купа „Тренера“ - Haskovo.NET\nЗа втора поредна година ориентировачите от хасковския клуб „Компас 1994“ спечелиха Купа "Тренера" край Смолян по спортно ориентиране.\nПромененият регламент на състезанието тази година предвиждаше купата да стане притежание на отбора с най-масово участие. Хасковският клуб с председател и треньор Тодор Стратиев участва със 17 състезатели, които спечелиха 7 отличия - 2 златни, 3 сребърни и 2 бронзови. И така надделяха над клубовете от Габрово, Пловдив, Стара Загора и още 10-тина клуба от страната с близо 100 състезатели, съобщи Тодор Стратиев.\nСъстезанието се провежда в памет на дългогодишен треньор от родопския град, подготвил известни имена в ориентирането.\n16:25, 21 сеп 2020\nа бе този треньор е вече доста дърт защо не седне вече на задника си\nСъстезателите на „Компас“ с шампионска титла от Държавното по спортно ориентиране 17.05.2021


Болницата в Ловеч осъди здравната каса за близо 50 000 лева - България - Дневник\nБолницата в Ловеч осъди здравната каса за близо 50 000 лева\n12:08, 15 яну 13 , 1968\nЛовешката болница осъди Националната здравноосигурителна каса (НЗОК) за близо 50 хиляди лева, съобщи БТА.\nДиректорът на многопрофилната болница д-р Тихомир Бенев обясни, че проблемът, възникнал между болницата и касата, е от 2010 г. Тогава за част от дейността, която болницата е извършила, касата отказала да заплати дължимите 1.7 милиона лева. Заведен бил съдебен иск, но впоследствие се е стигнало до споразумение и средствата са били изплатени.\nСлед това от ръководството на болницата отправили писмено предложение към НЗОК във връзка със забавените преводи да бъдат изплатени полагащите се по договор лихви за забавено плащане. Мотивите били, че в този период просрочените задължения на болницата към доставчиците са се увеличили, тъй като и те от своя страна начислили лихви на лечебното заведение. В индивидуалните договори на болниците с НЗОК и в Националния рамков договор е фиксирано, че дейността се заплаща до 30-о число на месеца, следващ отчетния период. Тогава забавянията са били със седмици, дори месец, обяснява д-р Бенев. Отговор на отправеното предложение от касата обаче не последвал.\nЗатова в началото на 2011 г. ръководството на болницата завело съдебен иск. Ловешкият окръжен съд отсъдил в полза на НЗОК, но след обжалване пред Великотърновския апелативен съд решението било в полза на болницата. Според него НЗОК трябва да заплати 49 152 лева, както и три хиляди лева разноски по делото.\nКасата може са обжалва решението във Върховния касационен съд в тридесетдневен срок.\n18:48, 21 апр 21 / България 38\ndanakoplatec 12:17, 15 яну 13 / Неутрално\nБолниците съдят Здравната каса; фермерите съдят Министерството на земеделието ..... и печелят! Какво означава ...\nhodounski 12:14, 15 яну 13 / Неутрално\nЗдр. каса се чуди как да ореже парите на лечебните заведения.Предполагам,че е по указания на Дянков с цел икон...\nРейтинг: 2878 12:14, 15 яну 13 Неутрално\nЗдр. каса се чуди как да ореже парите на лечебните заведения.Предполагам,че е по указания на Дянков с цел икономии.Икономисаните пари се връщат в бюджета и попълват резерва.С парите за здраве на най-болната нация си правят игрички\nРейтинг: 520 12:17, 15 яну 13 Неутрално\nБолниците съдят Здравната каса; фермерите съдят Министерството на земеделието ..... и печелят! Какво означава това - че държавата не спазва законите!\nРейтинг: 1261 12:19, 15 яну 13 Неутрално\nСега здравната каса да осъди Дянкоффф за откраднатите пари за здравеопазване.\nРейтинг: 599 12:52, 15 яну 13 Неутрално\nКакви взаимоотношения между ДОГОВОРНИ ПАРТНЬОРИ?. За тези които не знаят:Това определение е плод на умотворчеството на на специалистите от НЗОК.\nТова определение ме "напушва на смях".Какво ЛИЦЕМЕРИЕ!МОНОПОЛИСТА да зове ДОГОВОРНИ ПАРТНЬОРИ изпълнителите на здравни услуги!При плащане по договор СПУСНАТ от НЗОК за ЗАДЪЛЖИТЕЛНО ИЗПЪЛНЕНИЕ.\nРейтинг: 594 13:50, 15 яну 13 Неутрално\nЗдравната каса е част от лъжата на политиците от всички цветове. Те искат без да дават пари за здравепазване /или със символични вноски/ да осигурят здравно обслужване на цялото население с парите на 2-3 млн. души които се осигуряват. Част от тази игра са и лимитите, които уж ги нямало, част от играта са неадекватно финансираните пътеки, част от играта е настройването на лекари и пациенти едни срещу други.\nКрайно време е да разберем, че с тези Здравноосигурителни вноски не може да получим добро здравеопзване без държавата да даде своята адекватна лепта. Стига са ни лъгали, че лошите доктори и недобросъвестни пациенти точат касата. Касата се точи от финансовите минстри и всеки бърка в нея.\nВ една статистика видях, че има даже африкански държави, коит отделят повече пари за здравето на народа си.\nРейтинг: 1227 14:21, 15 яну 13 Неутрално\nТака и трябва да се постъпва, когато отношенията не са коректни!


Литературен свят » Българска литература Интервю брой 148 май 2022 » БОЖИДАРА АНГЕЛОВА: „ЕДИН АВТОР ТРЯБВА ДА СЪЗДАВА СПЕЦИАЛНО ВЗАИМООТНОШЕНИЕ С ЧИТАТЕЛЯ…”\nНа 11 май 2022 г. от 17 ч. във Военния клуб тържествено ще бъде отбелязан Денят на Св.св. Кирил и Методий и на библиотекарите. Събитието, под надслов „Животът в думи и в думите-живот”. Събитието се организира от РБ „Н. Й. Вапцаров”, Военен клуб и Спортно-интелектуален клуб „Ахридос”, гр. Кърджали. Ще бъдат представени и трите нови книги на Божидара Ангелова: „Повече от думи”; „На времето видях следата” и „Здравей, Книгария”- 2.\nНеотдавна Божидара Ангелова навърши 50 години. За това кратко време тя постигна значително творческо и професионално израстване. Завършва колеж за здравен инспектор, теология, специална педагогика. Освен по тези специалности, работи и като журналист в регионалния всекидневник „Нов живот”. Има разностранни интереси, изявява се в изобразителното изкуство, музиката, театъра. Рисува пейзажи, портрети, натюрморти, карикатури. Има зад гърба си и три самостоятелни изложби, една от които в Германия. Илюстратор е на книги - нейни и на други автори. Пише и поезия, проза, драматургични текстове, има десетки песни по неин текст и музика. Носителка е на няколко литературни и журналистически награди. Авторка е на книгите: „Огледалцето на Бог” (приказки за малки и големи); „Етюди от един живот” (поезия); „Приказка чудата за буквите и числата” (помагало за деца в предучилищна възраст); „Здравей, Книгария” (детски роман); „На времето видях следата”(поезия); „Повече от думи”(сборник с визуална поезия); „Здравей, Книгария”-2 (детски роман). През 2011 г. създава артистичния образ на Леля Приказка, с който става един от авторите в Националната инициатива за насърчаване на детското четене „Разказвачът на приказки”. Драматизира приказки - нейни и на други автори, и ги разказва пред детска публика в училища и детски градини. С голяма отдаденост съчетава в едно библиотекарството, журналистиката, клубната работа в детски творчески формации, в които използва театрални способи на обучение. Така увлича, вдъхновява много деца да творят. Взима участие в Националната инициатива за насърчаване на детското четене. Прави го и с учебните си помагала за малчуганите със сюжетно-ролеви игри, с драматургия за деца. С 65-те си авторски песни често илюстрира своите спектакли пред деца. Обича да експериментира със словесните форми, създава визуална поезия, търси оригинални решения, за да поощрява интереса към четенето.\n- Боби, честит 50-годишен юбилей и издаването на трите ти нови книги, посветени на него! Как би синтезирала тези два повода за празник?\n- 50 години живот са достатъчни човек да натрупа повечко опит и да сформира своя житейска философия. И, мисля, че е нормално да сподели своите опитности, творчески търсения и намерени отговори с други хора. Тези три книги, излезли от печат в този момент, приемам като една малка победа на духовното начало у мен над материалността, на която и аз, като всички останали, съм подвластна. Така че за мен това е един истинският празник - въпреки трудностите на живота ни по време на прехода, успях не просто да оцелея физически и психически, но и да съхраня душевността си, дори да я надстроя в творчески аспект.\n- А като прибавиш към двата повода и датата на промоцията - 11 май, какво би се получило?\n- Датата 11 май е специална, защото на този ден честваме светите равноапостоли Кирил и Методий. Те създадоха за нас тези писмени знаци, с които ние днес се изразяваме върху листите, творим, учим се, общуваме помежду си, пишем стихове, раждаме рими, словесни образи… Да представя трите си книги на 11 май, за мен е много символично и специално като преживяване.\n- В книгата си „Повече от думи” - истинска наслада-синтез на изкуствата и пиршество за сетивата, правиш много смел, дързък експеримент за разграждане на традиционните изразни форми. Носи ли ти това нов вид вдъхновение, вследствие на пространственото мислене?\n- Нов вид вдъхновение - да! Нещата започнаха като на шега. Докато бях затворена в дома си през онези дни на тримесечен локдаун през 2020 г., де от скука, де от желание да пробвам нещо ново, започнах да пиша текстчета, които да оформям в образи. А за да се уверя, че не преминавам тънката граница между изкуство и абсурд, изпратих първите пет работи на международен конкурс и бяха оценени, спечелих трето място. Това ме насърчи да продължа. Вдъхновението беше толкова бурно, че за период от около година и нещо, почти непрекъснато виждах образите пред очите си и думите се „наливаха” в тях. Нямаше ден, нямаше нощ, писала съм посред нощите на светлината от фенера на мобилния си телефон. Имам още идеи, които смятам да реализирам в такъв формат за в бъдеще. Тук обаче насладата не е единствено от „обличането” на стиха във формата и на формата в стих. Огромно е и удовлетворението от постижението, че съм се справила и със софтуерната обработка на графичните изображения, което си е допълнително предизвикателство.\n- А може би читателят е уморен от старите словесни изкази и жадува за други, приключенски, игрови?\n- Качественото литературно произведение не се нуждае от „специални ефекти”, за да блесне пред читателите. Но пък винаги новата форма в една творба, каквато и да е като вид и жанр, предизвиква любопитството на читателя, зрителя… Мисля, че един автор трябва да провокира вниманието на читателя. Така се получава една особена връзка между тях, специално взаимоотношение. Друг е въпросът, че един творец трябва много отговорно да подхожда към създаването на всяка своя творба, защото крачката между изкуство и кич, между качествено и абсурдно, е много тънка и може лесно да бъде прекрачена в нежелана крайност.\n- С едно такова търсене на нови форми в изкуството не се ли доближаваме и до по-свежото детско възприятие или може би то засилва фиксацията повече върху формата, отколкото към смисъла?\n- Дръзка ли е тази вечна мечта на твореца да търси многообразието на Създателя или това е съвсем в реда на нещата?\n- Съвсем в реда на нещата си е. В Светото Писание - Библията, пише, че сме създадени по образ и подобие Божие и сме плод на Неговия творчески акт. Той е заложил в нас способности, таланти, умствен капацитет, невронни мозъчни структури, интелект, умение да развиваме усет към красивото, към естетиката, повик към извисяване на духа си над суетата, над дребнотемието и битовизма. Ако не творим, значи сме потулили Божият образ дълбоко в нас и сме забравили за него.\n- Какъв е пътят към по-адекватното обрисуване на света, щом той е много повече от думи? Докъде далече в тази посока може да се стигне? Нали сега е време за разхвърляне на „камъните”, разрушаване на старото, за да се отиде към новото съзидание на чисто място…\n- Думите са отражение на нашите вътрешни помисли, които на свой ред отразяват познанието, натрупано от нашите възприятия и сетива. Тук има един огромен субективизъм. За един ябълката е сладка, за друг - горчива. За един даден стих или картина са гениални, за друг - не. Важно е никога да не забравяме, че нашата гледна точка е наша гледна точка, но има и други гледни точки, което често не означава, че единият е по-прав от другия. Просто виждаме различни страни на едно цяло. Затова е нужно смирение и да си признаем, че не сме вездесъщи. По-адекватното обрисуване на света може да се случи, когато всеки творец добави своята гледна точка, без да я налага като единствено правилната. Призванието на хората на изкуството е да създават една духовна „атмосфера” в ежедневието на обществения живот. Колкото повече гледни точки изразяват, колкото повече са оригиналните им хрумвания, неповторимостта на идеите им, неподръжаемостта на изпълненията им, толкова по цялостна и по-пъстра е „картината”, по-богата на културен „кислород” е тази духовна „атмосфера” в даденото общество.\n- Все повече отправяш взор към това какво оставяш в следите на времето. Къде и какво по-трайно откриваш в тези крехки преходности?\n- Човешкият живот е кратък. Ние идваме и си отиваме от този свят. Преди нас са минали стотици поколения - едни от тях са оставили разруха, смърт и печал, други - нищо особено, трети са завещали на човечеството непреходни творби - изящни картини, вълнуващи сонати, гениални литературни творби. Ето, например, светите братя Кирил и Методий са ни оставили писменост, с която си служим и до днес и тя е променила живота ни към по-добро. Не можем да избягаме от преходността, но можем да оставим следа след нас, която да е градивна, да променя нечия съдба към напредък. Това прави дните ни смислено изживени. Другото, което е важно, е това какво ще отнесем оттук. В древността са погребвали велможите с тяхното имущество, за да им служи то във вечния живот. Днес знаем, че всъщност нищо материално не можем да занесем на оня свят. Душата ни отлита при своя Създател с всички духовни „придобивки”, които сме възпитали у себе си - търпеливост, човечност, толерантност, мъдрост и т.н. На преходностите трябва да противопоставяме непреходностите, а те са в здравата ценностна система и в моралните норми, дадени ни от Твореца.\n- Надарена щедро с дара да даряваш обич, и пак от нея да преливаш - така аз виждам твоите 2 по 25 години. А ти как, най-кратко, би ги описала?\n- Моите 2 по 25 бих обобщила в една сентенция, формулирана в един мой стих: „Разбрах кое е важното в живота - надежда не загубвай в беда, обичай хората и вярвай в доброто, и радвай се на малките неща”.


artakcia | Какво не знаехме за Моцарт\nAртАкция 27 януари 2021\nТази година се навършват 265 години от рождението на Волфганг Амадеус Моцарт. Благодарение на този гений на любовта, светлината, музиката и всичко необозримо, което по магически начин успя да ни предаде, днес можем да избягаме във всеки един момент, слушайки музиката му. Поне за няколко минути. Да се извисим, да затворим очи и да помечтаем. А във вечери, в които сме на кръстопът (било то за конкретния момент или в по-глобален аспект), шедьовърът "Амадеус" на режисьора Милош Форман по пиесата на Питър Шафър е липсващата частица, която да направи следващия ден очакван, а днешния - по-поносим.\nВ живота на Моцарт има много обрати, изненади, велики моменти. Много талант, много музика. И тъга. Ето какво не знаехме за него:\n"Вълшебната флейта": последната опера на Моцарт\nПремиерата на последната опера на Моцарт е на 30 септември 1791 година. Около три месеца преди Амадеус да си отиде от този свят. (Въпреки че, силно вярваме в следното: той никога не е принадлежал на тази зема). Самият Моцарт дирижира операта.\n"Реквием" на Моцарт остава незавършена творба\n"Реквием" в Ре минор е композирана през 1791 година. Твърди се, че творбата му е поръчана от анонимен благородник, а Амадеус е бил убеден, че създава реквием за самия себе си.\nРождения ден на Моцарт през 2006 година\nТогава се навършиха 250 години от рождението на Амадеус. В негова чест всички камбани в Залцбург биеха едновременно. В точния час на рождението му. Велико преживяване!\nСъпругата на Амадеус\nКонстанца Вебер е съпругата на Моцарт, чиито три сестри, благодарение на стабилна подготовка от страна на Амадеус, участват и в изпълнението на много негови творби.\nАмадеус не отива на погребението на баща си\nНо за сметка на това погребва изключително пищно домашния си любимец, скорец. Със специална процесия и рецитал на поема, написана специално за случая.\nСамо две от шестте деца на Моцарт оживяват\nДали това се дължи на факта, че Моцарт категорично отказва децата му да бъдат кърмени, а ги "захранва" единствено с вода, ще остане загадка завинаги.\nБащата на Амадеус го обвинява за смъртта на майка му и може би именно това е в зародиша на вечния им спор. Майката на Моцарт го придружава до Париж, където отсядат в студен и неприветлив хотел. Там тя се разболява, а малко след това умира от усложнения при треска.


Предложение за решение на КРИЗАТА с водата в община Шумен; 20.12.2019 год. – НИЕ сме КМЕТ\nКРАТКО ОПИСАНИЕ НА ПРЕДЛОЖЕНИЕТО\nМОДЕЛ – Действащ, подобен модел е изпълнен в селата: Кичево ѝ Раковски в община Разград. За да се постигне реализиация на МОДЕЛА в община Шумен, след направен анализ, познат с наименованието- PESTLE; ПРОЦЕСИ – фактори; P – политически ; E – икономически ; S – социални ; T – технологични; L – правни ; E – екологични;\nПредставям: А. Очаквани резулатати; Б. Заинтересовани страни; В Дейности ( за всяка от дейностите – посочвам – рамка на обхват по вид процес, без риск-експертна оценка, но имам готовност да се обсъжда)\nА.ОЧАКВАНИ РЕЗУЛАТАТИ: 1. Политеческо съгласие в Общинския съвет за изпъление на предложението, бюджета и плана за работа: 2. Избор на ръководен екип за изпъление на предложението и разяснителна кампания за работата на екипа; 3. Проведени оперативни действия за утвърждаване на ПЛАН за РАБОТА със съответната разяснителна работа по изпъление на плана; 4. Утвърждаване на БЮДЖЕТ за изпълнение на предложението; 5. Избор на изпълнители; 6. Възстановени стари сондажи и/или Изградени нови сондажи за питейна вода със съответните връзки и бай-паси за връзка със съществуващата водопроводна система; 7. Утвърдена организационна структура за поддръжка на изградената система-част от „водопроводната система“ – условно поддържана от „ВиК“ – дружеството; 8. Проби и въвеждане в експоатация; 9. Утвърждаване на бюджет за текуща подръжка и формата на изплащане на направената инвестиция. 10. Съгласуване на система за контрол, текущ, периодичен и окончателен.\nБ.ЗАИНТЕРЕСОВАНИ СТРАНИ: За всеки от резултатите след обсъждане ( в избрания ръководен екип) се определят заинтересованите страни, като естествено всички НИЕ -гражданите сме крайни ползватели. Изясняване на заинтересованите страни по резултати се изпълнява за да се съгласуват задължения – след публично обсъждане за всеки предложен.\nВ. ДЕЙНОСТИ: След избор на представители от Заинтересованите страни по всеки очакван конкретен резултат, Организационният екип разработва – Работни пакети за всеки резултат. Изработва се линеен и мрежови график за всеки Работен пакет и също така Обобщен план. Работните пакети са седмични, а финансовите месечни.\nПЪРВА дейност -Избор на ръководен екип, институционализиране(права и задължения) на екипа за работа в ситуация на водна криза: 1. Решение на Общинския съвет за преминаване на общината в състояние на КРИЗА. 2. Да се разработят Работни пакети и се утвърдят със съответна публичност за всеки от пакетите и цялостната дейност.\nВТОРА дейност – събиране на информация за: 1. Същестуваща водопроводна мрежа( карти, чертежи, описания и огледи на мясти с видео заснемания) 2. Съставяне на реалистична карта на възможните за възстановяване сондажи и избор на места за изграждане на нови; 3. Срещи и обсъждания с фирми изграждащи сондажи за питейна вода; 4. Договориране за доставка и изпъление.\nТРЕТА дейност – Разработка за ПЛАН за Изпъление, Бюджет и тяхното Утвърждаване със съответната публичност.\nЧЕТВЪРТА дейност -Предложение и Утвърждаване на контролна система за времето на изпъление.\nПЕТА дейност – Изпъление на плана.\nШЕСТА дейност – Въвеждане в експлотация .\nПърво: Всички подробности очакавайте във видео на 20.12.2019 год. от 15 часа на ФБ страницата на „НИЕ сме КМЕТ“ и на youTube канал МЕДИЯ – „НИЕ сме КМЕТ“, както и очаквайте отговори на всеки въпрос, зададен на ФБ страницата или на месенджър.\nВторо: Предложението е конкретно и няма да се налага провеждането на ОБЩЕСТВЕНИ ПОРЪЧКИ.\nТрето: Предложеното РЕШЕНИЕ е в обхвата на „Закона за прякото участие на гражданите в управлението“ …и без масово участие на гражданите организирани във форма – за оперативно координиране на дейности и задачи…НЯМА защо да се надявате, че е възможно да се случи….проблема е за всички.\nЗа всяки ПРОБЛЕМ има възможни, най малко две РЕШЕНИЯ:\nДа действаме – предлагам да действаме с: Откритост – Законност – Съпричастност\nИзготвил; инж. Валентин Маламов\nПП- на разположение съм и за оперативна работа- БЕЗВЪЗМЕЗДНО.\nPREVIOUS POST Previous post: „Съветите на моя баща“ – написано на 20.10.2018 год\nNEXT POST Next post: начало – МЕДИЯ – „НИЕ сме КМЕТ“


Начало Общество Info Държавата подкрепи по-високите заплати в минния бранш\nЗам.-министърът на икономиката Лъчезар Борисов подписа новия Колективния трудов договор в сектора\n15:28 27.02.2019 472 ~ 1 мин. четене\nЗаместник-министърът на икономиката Лъчезар Борисов подписа новия Колективния трудов договор в сектор металургия, в който работодатели и синдикати определиха новите заплати и придобивки за служителите.\nПодобрените параметри в Отрасловия колективен договор са следните: увеличава се минималната основна месечна заплата с 18%, като тя изпреварва с 100 лв. минималната работна заплата за страната. В него е определено още допълнителното трудово възнаграждение за времето, в което работникът е на разположение на работодателя извън територията на предприятието, се увеличава 2 пъти; допълнителното трудово възнаграждение за отработен нощен час се увеличава с 11%, стойността на безплатната храна нараства с 10%, а допълнителното подпомагане на работниците при прекратяване на трудов договор с упражнено право на пенсиониране се увеличава с 20%.\nЗам.-министър Борисов подчерта, че през последните години минния бранш се развива много ускорено. Делът на металургията в произведената промишлена продукция е 13% през 2017 г., като се отчита и ръст на заетите в сектора.\nТой изтъкна, че компаниите стават все по-иновативни и по този начин създават по-високи нива на добавена стойност. „Добавената стойност в металургията е от 2.5 пъти до 5 пъти по-висока от средната стойност на един зает в промишлеността на страната. Средната работна заплата в отрасъла също изпреварва значително тази за страната, като тя е 1 700 лв. И два пъти по-висока от тази в приработващата промишленост“, каза още зам.-министърът.\nЛични финанси 72654